Ρόζαμουντ Πίλτσερ

Η **Ρόζαμουντ Πίλτσερ**, OBE (Αγγλικά: Rosamunde Pilcher, τι γένος: **Σκοτ** (Scott), 22 Σεπτεμβρίου 1924 – 6 Φεβρουαρίου 2019)  ήταν Βρετανίδα μυθιστοριογράφος, που είναι περισσότερο γνωστή για τα μυθιστορήματά της που διαδραματίζονται στην Κορνουάλη. Τα βιβλία της έχουν πουλήσει πάνω από 60 εκατομμύρια αντίτυπα παγκοσμίως.  Στις αρχές της καριέρας της χρησιμοποιούσε το ψευδώνυμο **Τζέιν Φρέιζερ** (Jane Fraser). Το 2001, έλαβε το Βραβείο Λογοτεχνίας Corine's Weltbild's Readers' Prize για το έργο της *Χειμερινό ηλιοστάσιο*. 

## Προσωπική ζωή
Η Πίλτσερ γεννήθηκε με το όνομα Ρόζαμουντ Σκοτ στις 22 Σεπτεμβρίου 1924 στο Λίλαντ της Κορνουάλης. Οι γονείς της ήταν η Χέλεν (το γένος Χάρβεϊ) και ο Τσαρλς Σκοτ, Βρετανός δημόσιος υπάλληλος.  Λίγο πριν από τη γέννησή της, ο πατέρας της μετατέθηκε στη Βιρμανία, ενώ η μητέρα της παρέμεινε στην Αγγλία.  Η Ρόζαμουντ φοίτησε στο σχολείο Clare στην Πενζάνς, στο Howell's School Llandaff και στο Κολέγιο Γραμματέων Miss Kerr-Sanders.  Άρχισε να γράφει όταν ήταν επτά ετών και δημοσίευσε το πρώτο της διήγημα όταν ήταν 18 ετών. 

Από το 1943 έως το 1946, η Ρόζαμουντ υπηρέτησε στο Γυναικείο Βασιλικό Ναυτικό. Στις 7 Δεκεμβρίου 1946, παντρεύτηκε τον Γκράχαμ Χόουπ Πίλτσερ,  ήρωα πολέμου και βιομηχανικό στέλεχος ο οποίος πέθανε τον Μάρτιο του 2009.  Το ζευγάρι μετακόμισε στο Νταντί της Σκωτίας. Απέκτησαν δύο κόρες και δύο γιους.  Ο γιος της, Ρόμπιν Πίλτσερ, είναι επίσης μυθιστοριογράφος. 

Η Πίλτσερ πέθανε στις 6 Φεβρουαρίου 2019, σε ηλικία 94 ετών, μετά από εγκεφαλικό επεισόδιο. 

## Συγγραφική καριέρα
Το 1949, εκδόθηκε το πρώτο βιβλίο της Πίλτσερ, ένα ρομαντικό μυθιστόρημα, από την εταιρεία Mills and Boon, με το ψευδώνυμο Τζέιν Φρέιζερ. Δημοσίευσε άλλα δέκα μυθιστορήματα με αυτό το όνομα. Το 1955, άρχισε επίσης να γράφει με το πραγματικό της όνομα με πρώτο βιβλίο το *Secret to Tell*. Μέχρι το 1965 είχε εγκαταλείψει το ψευδώνυμο και υπέγραφε όλα τα μυθιστορήματά της με το όνομά της. 

Η σημαντική στροφή στην καριέρα της Πίλτσερ έγινε το 1987, όταν έγραψε το οικογενειακό έπος *Ψάχνοντας για κοχύλια*,  το δέκατο τέταρτο μυθιστόρημά της με το όνομά της.  Το βιβλίο εστιάζει σε μια ηλικιωμένη Βρετανίδα, την Πενέλοπε Κίλινγκ, η οποία ξαναζεί τη ζωή της μέσα από αναδρομές και από τη σχέση της με τα ενήλικα παιδιά της. Η ζωή της Κίλινγκ δεν ήταν ασυνήθιστη, αλλά καλύπτει «μια εποχή τεράστιας σημασίας και αλλαγών στον κόσμο».  Το μυθιστόρημα περιγράφει τις καθημερινές λεπτομέρειες για τη ζωή στη διάρκεια του Β' Παγκοσμίου Πολέμου για μερικούς όσους που ζούσαν στη Μεγάλη Βρετανία.  Το *Ψάχνοντας για κοχύλια* πούλησε περίπου δέκα εκατομμύρια αντίτυπα και μεταφράστηκε σε περισσότερες από σαράντα γλώσσες.  Διασκευάστηκε για το θέατρο από τους Τέρενς Μπρέιντι και Σάρλοτ Μπίνγξαμ.  Εικάζεται ότι η Πίλτσερ ότι ήταν από τις γυναίκες με τα υψηλότερα εισοδήματα στη Μεγάλη Βρετανία μέχρι τα μέσα της δεκαετίας του 1990. 

Άλλα σημαντικά μυθιστορήματά της είναι *Σεπτέμβρης* (1990), *Ο γυρισμός* (1995) και *Χειμερινό ηλιοστάσιο* (2000).    *Ο γυρισμός* κέρδισε το Βραβείο Αισθηματικού Μυθιστορήματος της Χρονιάς από την Romantic Novelists' Association το 1996.  Η πρόεδρος του συλλόγου το 2019, συγγραφέας Κέιτι Φορντ, θεωρεί την Πίλτσερ «πρωτοποριακή, καθώς ήταν η πρώτη που έφερε τις οικογενειακές ιστορίες στο ευρύτερο κοινό».  Η Φελίσιτι Μπράιαν, στη νεκρολογία της στην εφημερίδα *[[The Guardian]]*, γράφει ότι η Πίλτσερ οδήγησε το αισθηματικό είδος σε "ένα τελείως υψηλότερο, ευφυέστερο επίπεδο". Επαινεί το έργο της Πίλτσερ για την «ατρόμητη παρατηρητικότητά του» σχολιάζοντα ότι είναι συχνά περισσότερο πεζό παρά ρομαντικό. 

Η Πίλτσερ αποσύρθηκε από τη συγγραφή το 2000.  Δύο χρόνια αργότερα, στις την Πρωτοχρονιά του 2002, χρίστηκε αξιωματικός του Τάγματος της Βρετανικής Αυτοκρατορίας (OBE) για της υπηρεσίες της στη λογοτεχνία.  

### Τηλεοπτικές προσαρμογές
Τα βιβλία της Πίλτσερ είναι ιδιαίτερα δημοφιλή στη Γερμανία, επειδή ο κρατικός τηλεοπτικός σταθμός ZDF (Zweites Deutsches Fernsehen) έχει γυρίσει περισσότερες από εκατό ιστορίες της ως τηλεταινίες, ξεκινώντας από τη *Μέρα της καταιγίδας*  το 1993. Αυτές οι ταινίες είναι από τα πιο δημοφιλή προγράμματα του ZDF.   Η Πίλτσερ τιμήθηκε με το Βρετανικό Βραβείο Τουρισμού το 2002 για τη θετική επίδραση που είχαν τα βιβλία και οι προσαρμογές τους στον τουρισμό της Κορνουάλης.  Κάποιες από τις προσαρμογές αυτές είναι οι εξής:

* 1989: *The Shell Seekers*, Τηλεοπτική μεταφορά του *Ψάχνοντας για κοχύλια*, με πρωταγωνίστρια την Άντζελα Λάνσμπερι. 
* 1996: *September*, με πρωταγωνιστές τους Ζακλίν Μπισέ, Μάικλ Γιορκ, Έντουαρντ Φοξ και Μάριελ Χέμινγουεϊ.
* 1998: *Coming Home*, μίνι σειρά βασισμένη στον *Γυρισμό*, από τη Yorkshire Television, με πρωταγωνιστές τους Κίρα Νάιτλι, Έμιλι Μόρτιμερ, Πήτερ Ο' Τουλ και Πολ Μπέτανι.
* 1999: *Nancherrow*, μίνι σειρά με πρωταγωνιστές τους Τζοάνα Λάμπλεϊ, Πάτρικ Μακνί και Ζέντα Μπέργκερ.
* 2003: *Winter Solstice*, με πρωταγωνιστές τους Σινέντ Κιούζακ, Πίτερ Ουστίνοφ, Τζιν Σίμονς και Τζεραλντίν Τσάπλιν.
* 2005: "Summer Solstice", επεισόδιο της τηλεοπτικής σειράς *Rosamunde Pilcher* με πρωταγωνιστές τους Ζακλίν Μπισέ, Όνορ Μπλάκμαν και Φράνκο Νέρο
* 2006: *The Shell Seekers*, μίνι σειρά με πρωταγωνιστές τους Βανέσα Ρέντγκρεϊβ και Μαξιμίλιαν Σελ.
* 2008: *Four Seasons*, με πρωταγωνιστές τους Τομ Κόντι, Ζέντα Μπέργκερ, Μάικλ Γιορκ και Φράνκο Νέρο.
* 2010: *Rosamunde Pilcher's Shades of Love*, τηλεοπτική σειρά με πρωταγωνιστή τον Τσαρλς Ντανς.
* 2012: *The Other Wife*, μίνι σιερά με πρωταγωνιστή τον Ρούπερτ Έβερετ.
* 2014: *Mein unbekanntes Herz*, βρετανογερμανική συμπεραγωγή με πρωταγωνιστές τους Γκρεγκ Γουάιζ, Τζέιμς Φοξ, Τζέιν Σέιμουρ και Τζούλιαν Σαντς.
* 2015: *Valentine's Kiss*, σειρά με πρωταγωνιστές τους Ρούμπερτ Γκρέιβς και Τζον Χάνα.

## Βιβλιογραφία
Οι ελληνικές μεταφράσεις αντιστοιχούν στις πρώτες εκδόσεις των έργων στα Ελληνικά.

### Μυθιστορήματα

#### Ως Τζέιν Φρέιζερ

* *Half-Way to the Moon* (1949) 
* *The Brown Fields* (1951) 
* *Dangerous Intruder* (1951) 
* *Young Bar* (1952) 
* *A Day Like Spring* (1953) 
* *Αγαπητέ Τομ* (1954) 
* *Bridge of Corvie* (1956) 
* *A Family Affair* (1958) 
* *A Long Way from Home* (1963) 
* *The Keeper's House* (1963) 

#### Ως Ρόζαμουντ Πίλτσερ

* *A Secret to Tell* (1955) 
* *On My Own* (1965) 
* *Sleeping Tiger* (1967),  *Το μοναχικό λιοντάρι* (1999), μτφρ. Μαρίας Σακκή, εκδόσεις Ωκεανίδα 
* *Another View* (1969),  *Η άλλη όψη* (2004), μτφρ. Πόλυς Μοσχοπούλου, εκδόσεις Ωκεανίδα 
* *The End of Summer* (1971),  *Το τέλος του καλοκαιριού* (2002) μτφρ. Πόλυς Μοσχοπούλου, εκδόσεις Ωκεανίδα 
* *Snow in April*(1972),  *Χιόνι τον Απρίλη* (2017), μτφρ. Χλόη Θεοδωροπούλου, εκδόσεις Ωκεανίδα 
* *The Empty House* (1973),  *Το έρημο σπίτι* (2000), μτφρ. Μπελίκας Κουμπαρέλη, εκδόσεις Ωκεανίδα 
* *The Day of the Storm* (1975),  *Η μέρα της καταιγίδας* (2003), μτφρ. Πόλυς Μοσχοπούλου, εκδόσεις Ωκεανίδα 
* *Under Gemini* (1977),  *Στον αστερισμό των Διδύμων* (1998), μτφρ. Καίτης Οικονόμου, εκδόσεις Ωκεανίδα 
* *Wild Mountain Thyme* (1979),  *Το άγριο θυμάρι* (2001) μτφρ. Μαρία Σακκή, εκδόσεις Ωκεανίδα 
* *The Carousel* (1982),  *Το καρουζέλ* (2007), μτφρ. Ρένα Ρώσση-Ζαΐρη, εκδόσεις Ωκεανίδα 
* *Voices in Summer* (1984),  *Φωνές το καλοκαίρι* (2009), μτφρ. Μαντώς Φλώρου, εκδόσεις Ωκεανίδα 
* *The Shell Seekers* (1987),  *Ψάχνοντας για κοχύλια* (2014), μτφρ. Έρης Κανδρή, εκδόσεις Ωκεανίδα 
* *September* (1990),  *Σεπτέμβρης* (2014), μτφρ. Γιάννη Σπανδωνή, εκδόσεις Ωκεανίδα 
* *Coming Home* (1995),  *Ο γυρισμός* (1999), μτφρ. Έρης Κανδρή, εκδόσεις Ωκεανίδα 
* *Winter Solstice* (2000),  *Χειμερινόκα ηλιοστάσιο* (2014), μτφρ. Πόλυς Μοσχοπούλου, εκδόσεις Ωκεανίδα 

### Συλλογές διηγημάτων

* *The Blue Bedroom and Other Stories* (1985),  *Το γαλάζιο δωμάτιο* (2006), μτφρ. Ρένα Χατχούτ, εκδόσεις Ωκεανίδα 
* *Flowers in the Rain: And Other Stories* (1991),  *Λουλούδια στη βροχή* (2005), μτφρ. Ρένα Χατχούτ, εκδόσεις Ωκεανίδα 
* *The Key* (1996) 
* *A Place Like Home* (2021) 

### Μη μυθοπλαστικά

* *The World of Rosamunde Pilcher* (1996) (αυτοβιογραφία)
* *Christmas with Rosamunde Pilcher* (1997)

## Παραπομπές

## Εξωτερικοί σύνδεσμοι

* 

Κατηγορία:Αγγλίδες μυθιστοριογράφοι
Κατηγορία:Γυναίκες μυθιστοριογράφοι
Κατηγορία:Αξιωματικοί του Τάγματος της Βρετανικής Αυτοκρατορίας